ai4bharat/Pralekha huggingface dataset:
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో మహిళ ల బాక్సింగ్ లో 50 కిలో ల విభాగంలో బంగారు పతకాన్ని గెలుచుకొన్నందుకు నిక్ హత్ జరీన్ గారి కి అభినందన లు తెలిపినప్రధాన మంత్రి
కామన్ వెల్థ్ గేమ్స్, 2022 లో మహిళ ల బాక్సింగ్ లో 50 కిలో ల విభాగం లో పసిడి పతకాన్ని గెలుచుకొన్నందుకు నిక్ హత్ జరీన్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘నిక్ హత్ జరీన్ గారు భారతదేశానికి గర్వకారణం గా ఉన్నారు. ఆమె ప్రపంచ శ్రేణి క్రీడాకారిణి, ఆమె నైపుణ్యాల కు గాను ఆమె ను అభిమానించడం జరుగుతున్నది. కామన్ వెల్థ్ గేమ్స్ లో స్వర్ణ పతకాన్ని గెలుచుకొన్నందుకు గాను ఆమె కు నా అభినందన లు. వివిధ ఆటల పోటీల లో రాణిస్తూ, ఆమె గొప్ప నిలకడతనాన్ని చాటారు. ఆమె భావి ప్రయాసల లో సైతం రాణించాలి అని కోరుకొంటూ శుభాకాంక్షలను వ్యక్తం చేస్తున్నాను. #Cheer4India” అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
తగ్గుతున్నధోరణి కొనసాగిస్తూ రోజువారీ కోవిడ్ కేసులు 1.65 లక్షలకు తగ్గుదల;
గత 46 రోజుల్లో ఇదే అత్యల్పం
గత 24 గంటల్లో 1,14,216 తగ్గిన చికిత్సలోని కేసులు; ప్రస్తుతం 21,14,508
వరుసగా 17వ రోజుకూడా కొత్తకేసులకంటే కోలుకున్నవారే ఎక్కువ;
కోలుకున్నవారి శాతం మరింత పెరిగి 91.25% కు చేరిక;
రోజువారీ పాజిటివిటీ 8.02%; ఆరు రోజులుగా 10% లోపే;
పరీక్షల సామర్థ్యం పెంపు; ఇప్పటిదాకా 34.3 కోట్ల పరీక్షలు;
గత 24 గంటల్లో 30.35 లక్షలకు పైగా టీకాల పంపిణీ
దేశంలో చికిత్సలో ఉన్న కోవిడ్ బాధితుల సంఖ్య తగ్గుదల బాటలో సాగుతోంది. గత 24 గంటలలో మరింత తగ్గి ప్రస్తుతం 21,14,508 కేసులున్నాయి. గత 24 గంటలలో నికరంగా 1,14,216 మంది చికిత్సలో ఉన్నవారు తగ్గారు. ప్రస్తుతం వీరి సంక్య మొత్తం పాజిటివ్ కేసులలో 7.58% మాత్రమే.
రోజువారీ కేసులు తగ్గుతూ ఉండగా వరుసగా మూడు రోజులుగా దేసంలో నమోదవుతున్న కొత్త కేసులు 2 లక్షలలోపే ఉంటున్నాయి. గత 24 గంటలలో 1,65,553 కొత్త కోవిడ్ కేసులు నమోదయ్యాయి.
రోజువారీ వస్తున్న కొత్త కేసులకంటే కోలుకున్నవారి సంఖ్యే ఎక్కువగా ఉంటోంది. ఈ ధోరణి గత 17 రోజులుగా కొనసాగుతోంది. గత 24 గంటలలో 2,76,309 మంది కోలుకున్నారు. గత 24 గంటలలో కొత్త కేసులకంటే కోలుకున్నవారు 1,10,756 మంది ఎక్కువ.
సంక్షోభం ప్రారంభం నుంచి ఇప్పటివరకు 2,54,54,320 మంది కోవిడ్ నుంచి కోలుకోగా, గత 24 గంటలలో 2,76,309 మంది కోలుకున్నారు. దీంతో మొత్తం కోలుకున్నవారి శాతం 91.25% కు చేరింది.
గత 24 గంటలలో 20,63,839 పరీక్షలు జరపగా ఇప్పటిదాకా 34.31 కోట్ల పరీక్షలు జరిపినట్టయింది. దేశవ్యాప్తంగా పరీక్షలు పెరుగుతున్నకొద్దీపాజిటివిటీ తగ్గుతోంది. వారపు పాజిటివిటీ 9.36% ఉండగా రోజువారీ పాజిటివిటీ నేడు 8.02% కు చేరింది. వరుసగా 6 రోజులుగా ఇది 10% లోపు ఉంటోంది.
దేశవ్యాప్త టీకాల కార్యక్రమంలో భాగంగా ఇప్పటిదాకా ఇచ్చిన టీకాలు 21.20 కోట్లు దాటాయి. ఈ ఉదయం 7 గంటలకు అందిన సమాచారం ప్రకారం 30,07,831 శిబిరాల ద్వారా 21,20,66,614 టీకా డోసులిచ్చారు. గత 24 గంటలలో 30.35 లక్షలకు పైగా  టీకాడొసులిచ్చారు. అందులో:
|
|
ఆరోగ్య సిబ్బంది
|
|
మొదటి డోస్
|
|
98,62,777
|
|
రెండో డోస్
|
|
67,72,792
|
|
కోవిడ్ యోధులు
|
|
మొదటి డోస్
|
|
1,55,59,932
|
|
రెండో డోస్
|
|
84,89,241
|
|
18-44 వయోవర్గం
|
|
మొదటి డోస్
|
|
1,83,43,505
|
|
రెండో డోస్
|
|
9,429
|
|
45 -60 వయోవర్గం
|
|
మొదటి డోస్
|
|
6,54,11,045
|
|
రెండో డోస్
|
|
1,05,27,297
|
|
60 పైబడ్డవారు
|
|
మొదటి డోస్
|
|
5,84,40,218
|
|
రెండో డోస్
|
|
1,86,50,378
|
|
మొత్తం
|
|
21,20,66,614
సూక్ష్మ, లఘు, మధ్య తరహా సంస్థల మంత్రిత్వ శాఖష్
సూక్ష్మ చిన్న మధ్య తరహా పరిశ్రమలు, గ్రామీణ మరియు కుటీర పరిశ్రమలకోసం ప్రధాని ఇచ్చిన ఆర్ధిక ప్యాకేజీని స్వాగతించిన కేంద్ర మంత్రి గడ్కరీ. ఈ ప్యాకేజీతో చిన్న మధ్య తరహా పరిశ్రమలు నూతన శిఖరాలు అందుకుంటాయన్న కేంద్ర మంత్రి గడ్కరీ
లాక్ డౌన్ నేపథ్యంలో ప్రధాని శ్రీ నరేంద్ర మోదీ ప్రకటించిన రూ.20 లక్షల కోట్ల ఆర్ధిక ప్యాకేజీని స్వాగతిస్తున్నట్టు కేంద్ర చిన్న మధ్య తరహా పరిశ్రమలు, రోడ్డు రవాణా మరియ ప్రధాన రహదారుల శాఖ మంత్రి శ్రీ గడ్కరీ అన్నారు. ఈ చారిత్రాత్మక ప్యాకేజీ ద్వారా చిన్న మధ్య తరహా పరిశ్రమలను, గ్రామీణ మరియు కుటీర పరిశ్రమల రంగాన్ని నమ్ముకున్నవారి జీవితాల్లో ప్రధాని శ్రీ నరేంద్ర మోదీ కొత్త ఆశలు చిగురింప చేశారని ఆయన అన్నారు.
అపారమైన వనరులతో, అత్యున్నత సాంకేతికత, ముడి సరుకుల సాయంతో భారతదేశం త్వరలోనే అన్ని రంగాల్లో స్వయంసమృద్ధి సాధిస్తుందని శ్రీ గడ్కరీ దీమా వ్యక్తం చేశారు. అంతర్జాతీయ ఆర్ధిక రంగంలో భారతదేశం ఉన్నతమైన ఆర్ధిక నమూనాగా అవతరించేలా ప్రధాని రూపకల్పన చేస్తున్నారని శ్రీ గడ్కరీ అన్నారు. కోవిడ్ -19 మహమ్మారి కారణంగా ఏర్పడిన ఆర్ధిక మందగమన పరిస్థితులను అనుకూల అవకాశాలుగా మార్చుకొని ఆత్మవిశ్వాసంతో,అనుకూల దృక్పథంతో ముందుకు సాగుదామని శ్రీ గడ్కరీ అన్నారు.
అత్యున్నతమైన ఆర్ధిక ప్యాకేజీని ప్రకటించడంద్వారా ప్రధాని చూపిన చొరవను చాలా కాలం పాటు దేశం గుర్తు పెట్టుకుంటుందని శ్రీ గడ్కరీ అన్నారు. చిన్న మధ్య తరహా పరిశ్రమల రంగం 11 కోట్ల మందికి పైగా ప్రజలకు ఉపాధినిస్తోందని, జిడిపిలో 29 శాతం వాటా కలిగి వుందని ఈ రంగంమీద ఆధారపడి వున్నవారు అందరూ ప్రధాని అందించిన మద్దతును ఎన్నటికీ మరువలేరని శ్రీ గడ్కరీ అన్నారు. ఈ ప్యాకేజీ ద్వారా చిన్న మధ్యతరహా పరిశ్రమల రంగం రానున్నకాలంలో నూతన శిఖరాలను అందుకుంటుందనే నమ్మకం తనకు వున్నట్టు కేంద్ర మంత్రి గడ్కరీ స్పష్టం చేశారు.
PIB Headquarters
అంతర్జాతీయ సైన్స్ ఫెస్టివల్ ఆఫ్ ఇండియా సందర్భంగా తార్నాక నుంచి నాగోల్ మెట్రో కారిడార్ వరకు సైన్స్ కారిడార్ ఏర్పాటు
వచ్చే నెల 5 వ తేదీ నుంచి కోలకత్తా లో జరగనున్న అంతర్జాతీయ సైన్స్ ఫెస్టివల్ ఆఫ్ ఇండియా సందర్భంగా తార్నాక నుంచి నాగోల్ మెట్రో కారిడార్ వరకు సైన్స్ కారిడార్ ను ఏర్పాటు చేస్తున్నట్లు సి.డి.ఎఫ్.డి డైరెక్టర్ దేబశిష్ మిత్రా తెలిపారు. హైదరాబాద్ లోని డి ఎన్ ఏ ఫింగర్ ప్రింటింగ్ డయాగ్నస్టిక్స్ కేంద్రం  ఈ రోజు ఓపెన్ హౌస్ ను నిర్వహించింది. ఈ సందర్భంగా సి.డి.ఎఫ్.డి డైరెక్టర్ దేబశిష్ మిత్రా విలేకరుల సమావేశంలో మాట్లాడుతూ, సి.డి.ఎఫ్.డి ఈ ఫెస్టివల్ లో పెద్దెత్తున పాలు పంచుకుంటున్నట్లు చెప్పారు. డి ఎన్ ఏ ఫింగర్ ప్రింటింగ్ లో సి.డి.ఎఫ్.డి ప్రస్తుతం 'తర్వాతి తరం' టెక్నాలజీ ద్వారా మానవ జీనోమ్ విశ్లేషణ చేస్తున్నట్లు చెప్పారు. కొత్త పరిజ్ణానాన్ని ఉపయోగించి జీనోమ్ విశ్లేషణ వల్ల జన్యు సంబంధిత వ్యాధుల విశ్లేషణ వేగంగా జరుగుతోందని, దాని వల్ల వ్యాధుల గుర్తింపు త్వరగా, చౌకగా జరుగుతోందని చెప్పారు. ఓపెన హౌస్ సందర్భంగా, విద్యా సంస్ధల నుంచి విద్యార్ధులు పెద్ద సంఖ్యలో సి.డి.ఎఫ్.డి లాబొరేటరీలను సందర్శిస్తున్నారని చెప్పారు.
ఈ సందర్భంగా సి.ఎస్.ఐ.ఆర్ మాజీ డైరెక్టర్ జనరల్ ప్రొ సమీర్ బ్రహ్మచారి ' జీనోమిక్స్ ప్రవేశం తర్వాత వైద్యం, బిగ్ డాటా, ఆర్టిఫిషియల్ ఇంటిలిజెన్స్' అన్న అంశంపై ప్రత్యేక ఉపన్యాసం చేశారు.
హైదరాబాద్ లోని సి.ఎస్.ఐ.ఆర్ సంస్ద పలువురు విద్యార్ధులను కోల్ కతా సైన్స్ ఫెస్టివల్ కు పంపుతున్నట్లు తెలిపారు. ఐ.ఐ.సి.టి ప్రిన్సిపల్ శాస్త్రవేత్త డా. రామానుజ్ నారాయణ్ కూడా ఈ కార్యక్రంమలో పాల్గొన్నారు
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నుంచి కోలుకున్న శాతం వేగంగా పెరుగుదల, నేటికి 61.53%
చికిత్సలో ఉన్నవారికంటే కోలుకున్నవారు 2 లక్షల పైమాటే
గత 24 గంటల్లో 2.6 లక్షల శాంపిల్స్ కు పైగా పరీక్షలు
కోవిడ్ పరీక్షలు జరుపుతున్న శాంపిల్స్ సంఖ్య రోజురీజుకూ గణనీయంగా పెరుగుతూ వస్తోంది. గడిచిన 24 గంటల్లో 2,62,679 శాంపిల్స్ పరీక్షించారు. అంటే, వాటిలో ప్రైవేటు లాబ్ లలో జరపిన పరీక్షలకంటే 53,000 ఎక్కువ. దీంతో ఇప్పటివరలూ జరిపిన మొత్తం పరీక్షల సంఖ్య 1,04,73,771 కు చేరింది. ఆ విధంగా చూసినప్పుడు ప్రతి పది లక్షల మందికీ 7180 మందిని పరీక్షించినట్టు లెక్క. కేంద్రం రాష్ట్రప్రభుత్వాలతో కలిసి అనుసరిస్తున్న "పరీక్షించు, ఆనవాలు గుర్తించి, చికిత్స అందించు " అనే త్రిముఖ వ్యూహం ఫలితంగా సాధ్యమైందని భావించాలి.
చెప్పుకోదగిన స్థాయిలో కోవిడ్ పరీక్షలు జరగటంలో కీలకమైన అంశం దేశ వ్యాప్తంగా లాబ్ ల సంఖ్య పెరగటమే. ప్రభుత్వ రంగంలో 795 లాబ్ లు, ప్రైవేట్ రంగంలో 324 లాబ్ లు ప్రస్తుతం పనిచేస్తుండగా మొత్తం సంఖ్య 1119 కి చేరింది. అవి ఈ విధంగా ఉన్నాయి:
- తక్షణం ఫలితాలు చూపే పరీక్షల లాబ్స్ : : 600 
- ట్రూ నాట్ ఆధారిత పరీక్షల లాబ్స్ : 426 
- సిబినాట్ ఆధారిత పరీక్షల లాబ్స్: 93 
ఆరోగ్య పరిరక్షణ మౌలిక సదుపాయాలు కూడా పెరుగుతూ వస్తున్నాయి. ఐసియు, ఆక్సిజెన్ అనుబంధ పడకలు, వెంటిలేటర్లు తదితర పరికరాలు బాగా అందుబాటులో ఉంటున్నాయి. సకాలంలొ బాధితుల గుర్తింపు, పాజిటివ్ కేసులకు సమర్థమైన చికిత్స అందించటానికి ఈ సౌకర్యాలు బాగా ఉపయోగపడుతున్నాయి. బాధితులు కోలుకోవటం, చికిత్సలో ఉన్నవారికంటే చాలా ఎక్కువమంది కొలుకున్నట్టు నమోదు కావటం వీటి ఫలితాలే. ైప్పుడు చికిత్సలో ఉన్నవారికంటే 1,91,886 మంది ఎక్కువగా కోలుకున్నవారు ఉన్నారు.
గడిచిన 24 గంటల్లో 16,883 మంది బాధితులు కోలుకోగా ఇప్పటివరకు మొత్తం కోలుకున్నవారి సంఖ్య 4,56,830 కు చేరింది. కోలుకుంటున్నవారిశాతం కూడా బాగా పెరుగుతూ వస్తోంది. ఈరోజుకు అది 61.53% చేరింది.
ప్రస్తుతం 2,64,944 మంది కోవిడ్ బాధితులుందగా వారందరికీ డాక్టర్ల పర్యవేక్షణలో చికిత్స అందుతోంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
లాక్ డౌన్ సమయంలో విదర్భ మరియు మరాట్వాడా లలో పాల ఉత్పత్తుల సరఫరాకు కృషి చేస్తున్న - మదర్ డెయిరీ .
విదర్భ మరియు మరాట్వాడా ప్రాంతాలలో రోజుకు సరాసరి 2.55 లక్షల లీటర్ల పాలను సేకరిస్తున్న - మదర్ డెయిరీ .
దేశం కోవిడ్ -19 మహమ్మారితో పోరాడుతున్న సమయంలో, లాక్ డౌన్ కింద, ప్రజలకు ఆహారం మరియు ఆరోగ్య సేవలు వంటి నిత్యావసరాల లభ్యత చాలా ప్రధానమైనది. వినియోగదారులకు వారి సరఫరా అందుబాటులో ఉండడం ముఖ్యం కాగా, నిబంధనలు కొనసాగుతున్నప్పటికీ, రైతులు తమ ఉత్పత్తులకు తగిన విలువ జోడించి, మార్కెట్ చేయాలని ఎదురు చూస్తున్నారు. ఈ సందర్భంలో మరింత చొరవ తీసుకుని, విదర్భ మరియు మరట్వాడా ప్రాంతాలలో లాక్ డౌన్ కొనసాగుతున్న సమయంలో జాతీయ పాల ఉత్పత్తుల అభివృద్ధి బోర్డు  అనుబంధంగా ఉన్న మదర్ డైరీ సంస్థ పాల ఉత్పత్తుల సరఫరాను స్థిరీకరించడానికి కృషి చేసింది. నాగపూర్ నగరంలోని సివిల్ లైన్స్ ప్రాంతంలో ఉన్న మదర్ డెయిరీ రైతులకు అన్ని విధాలా సహకరిస్తూ, విదర్భ మరియు మరాట్వాడా ప్రాంతాలలో రోజుకు సరాసరి 2.55 లక్షల లీటర్ల పాలను సేకరిస్తోంది.
రైతులు, వినియోగదారులతో సంబంధాన్ని బలోపేతం చేయడానికి మదర్ డెయిరీ కట్టుబడి ఉంది. వాస్తవం ఏమిటంటే, ఈ ప్రాంతంలో కోవిడ్-19 ప్రారంభమైనప్పటి నుండి, మదర్ డైరీ తన పాల సేకరణ కార్యకలాపాలను ఒక్క రోజు కూడా నిలిపివేయలేదు. దానికి బదులుగా, ఈ పరీక్షా సమయాలు మరియు లీన్ సీజన్ ఉన్నప్పటికీ పాల సేకరణను 16 శాతం పెంచింది.
కొత్తగా కలిసిన వారితో సహా మొత్తం సుమారు 24,000 మంది రైతులు మదర్ డెయిరీ లో సభ్యులుగా ఉన్నారు. విదర్భ మరియు మరాట్వాడా కు చెందిన 10 జిల్లాలోని సుమారు 2,500 గ్రామాల్లో మదర్ డెయిరీ పాల సేకరణ విధానం అమలులోఉంది. మదర్ డెయిరీ తో అనుబంధమున్న రైతులందరూ 10 రోజులకు ఒకసారి చొప్పున తమ ఉత్పత్తులకు రావలసిన మొత్తాలను తమ తమ బ్యాంకుఖాతాల ద్వారా సకాలంలో పొందుతున్నారు. పాల నాణ్యత, తూకం అన్నీ పారదర్శక విధానంలో కొనసాగుతూ ఉంటాయి. గత రెండు నెలలలో రైతులకు చెల్లిచవలసిన మొత్తం 65 కోట్ల రూపాయలు వారికి చెల్లించడం జరిగింది. పాల ఉత్పత్తిదారులకు చెందిన పశువులకు అవసరమైన సమతుల పచ్చ గడ్డి, ఇతర మేత పదార్ధాలను అందించడానికి కూడా మదర్ డెయిరీ తగిన ఏర్పాట్లు చేసింది.
కరోనా వ్యాప్తి ప్రారంభమైన రోజు నుండీ, మదర్ డెయిరీకి సంబంధమున్న అన్ని ప్రాంతాల్లో భద్రతను నిర్ధారించడానికి, అవగాహన కల్పించడానికి అవసరమైన అన్ని ప్రయత్నాలు చేసింది. రైతులు మాస్కులు ఉపయోగించాలనీ, రైతులందరూ కలిసే ప్రదేశాల్లో, నేలమీద గీసిన గుర్తులు ఆధారంగా సామాజిక దూరం నిబంధనను తప్పనిసరిగా పాటించాలని రైతులకు సూచించారు. ఆదేవింధంగా, పాల సేకరణ, రవాణాలో నిమగ్నమైన సిబ్బంది కూడా అన్ని నిబంధనలతో పాటు ముఖ్యంగా పరిశుభ్రతను పాటించాలని సూచించారు.
నాగపూర్ మరియు పరిసర పట్టణాలలో ఏర్పాటు చేసిన సుమారు 900 కుపైగా పాల బూత్ లు ద్వారా భద్రతా చర్యలు పాటిస్తూ, మదర్ డెయిరీ తన వినియోగదారులకు నిరంతరాయంగా పాల సరఫరా కొనసాగిస్తోంది. సివిల్ లైన్స్ ప్రాంతంలో ఎమ్.ఎల్.ఏ. వసతి గృహం వద్ద నాగపూర్ మునిసిపల్ కమిషన్ ఏర్పాటు చేసిన ప్రభుత్వ క్వారంటైన్ జోన్ వద్ద కోవిడ్-19 ఫ్రంట్ లైన్ వారియర్స్ కోసం మదర్ డెయిరీ ఒక తాత్కాలిక పాల విక్రయ కేంద్రాన్ని నెలకొల్పింది.
రైల్వే మంత్రిత్వ శాఖ
ఎంపిక చేసిన ప్రయాణికుల రైలు సర్వీసులను క్రమంగా పునరుద్ధరించనున్న భారతీయ రైల్వే
భారతీయ రైల్వే 2020 మే 12 వ తేదీ నుంచి క్రమంగా ప్రయాణీకుల రైలు సర్వీసులను తిరిగి ప్రారంభించేందుకు ప్రయత్నిస్తోంది. ప్రారంభంలో 15 జతల రైళ్ళు నడుస్తాయి. ఈ రైళ్లు న్యూ ఢిల్లీ స్టేషన్ నుండి దిబ్రూఘడ్, అగర్తలా, హౌరా, పాట్నా, బిలాస్పూర్, రాంచీ, భువనేశ్వర్, సికింద్రాబాద్, బెంగళూరు, చెన్నై, తిరువనంతపురం, మద్గావ్, ముంబై సెంట్రల్, అహ్మదాబాద్ జమ్మూ తావీలను కలుపుతూ ప్రత్యేక రైళ్లుగా నడుస్తాయి.
(ఆ తరువాత, కొత్త మార్గాల్లో భారతీయ రైల్వే మరిన్ని ప్రత్యేక సేవలను ప్రారంభిస్తుంది.. అయితే 20 ,000 కోచ్లను కోవిడ్ -19 సంరక్షణ కేంద్రాలుగా మార్చడానికి కేటాయించారు . దీనితో అందుబాటులో ఉన్న కోచ్లను బట్టి ఈ రైళ్లను నడుపుతారు. వివిధ ప్రాంతాలలో చిక్కుకుపోయిన వలస కార్మికులకోసం, ప్రతిరోజూ 300 రైళ్ల వరకు శ్రామిక్ స్పెషల్స్" గా నడపడానికి వీలుగా తగిన సంఖ్యలో కోచ్లు రిజర్వు చేశారు.
ఈ రైళ్లలో రిజర్వేషన్ల కోసం టి్క్కెట్ల బుకింగ్ మే 11 వ తేదీ సాయంత్రం 4 గంటలకు ప్రారంభమవుతుంది . ఇది ఐఆర్సిటిసి వెబ్సైట్లో  మాత్రమే అందుబాటులో ఉంటుంది. రైల్వే స్టేషన్లలో టికెట్ బుకింగ్ కౌంటర్లు మూసివేస్తారు. కౌంటర్ టిక్కెట్లు  ఏవీ జారీ చేయబడవు. చెల్లుబాటు అయ్యే ధృవీకరించబడిన టిక్కెట్లు ఉన్న ప్రయాణీకులను మాత్రమే రైల్వే స్టేషన్లలోకి అనుమతిస్తారు. ప్రయాణీకులు ఫేస్ కవర్ ధరించడం ,బయలుదేరేటప్పుడు స్క్రీనింగ్ చేయించుకోవడం తప్పనిసరి. కోవిడ్ -19 లక్షణాలు లేని ప్రయాణీకులను మాత్రమే రైలు ఎక్కడానికి అనుమతిస్తారు. రైలు షెడ్యూల్తో సహా మరిన్ని వివరాలు నిర్ణీత సమయంలో విడిగా ప్రకటిస్తారు..
రాష్ట్రపతి సచివాలయం
ఎస్ వి పి ఎన్ పి ఎ లో 74వ బ్యాచ్ ఇండియన్ పోలీస్ సర్వీస్ ప్రొబేషనర్లను ఉద్దేశించి ప్రసంగించిన రాష్ట్రపతి
భారత రాష్ట్రపతి శ్రీమతి ద్రౌపది ముర్ము ఈ రోజు  హైదరాబాద్ లోని సర్దార్ వల్లభాయ్ పటేల్ నేషనల్ పోలీస్ అకాడమీలో ఇండియన్ పోలీస్ సర్వీస్ 74 వ బ్యాచ్ ప్రొబేషనర్లను ఉద్దేశించి ప్రసంగించారు.
ఈ సందర్భంగా రాష్ట్రపతి మాట్లాడుతూ, దేశం 'ఆజాదీ కా అమృత్ మహోత్సవ్' జరుపుకుంటున్న సమయం లో, ప్రపంచంలోనే అతిపెద్ద, అత్యంత శక్తివంతమైన ప్రజాస్వామ్యాన్ని నిలబెట్టడంలో , బలోపేతం చేయడంలో మన పోలీసు దళం అందించిన గొప్ప కృషిని దేశం గుర్తించిందని అన్నారు.
దేశ ఐక్యతను పరిరక్షించడంలో భారతీయ పోలీసులు భారీ సేవలు అందించారు. భారతదేశ అంతర్గత భద్రత కోసం వేలాది మంది ధైర్యవంతులైన పోలీసు సిబ్బంది తమ ప్రాణాలను అర్పించారు. విధి నిర్వహణలో ప్రాణాలు అర్పించిన ఐపీఎస్ అధికారులకు ఆమె నివాళులు అర్పించారు.
ఐపిఎస్ ప్రొబేషనర్లను ఉద్దేశించి రాష్ట్రపతి ప్రసంగిస్తూ, పోలీసులు ప్రభుత్వానికి అత్యంత శక్తివంతమైన భాగం అని అన్నారు. పోలీసు బలగాలు ప్రజల నమ్మకాన్ని చూరగొన్నప్పుడు, అది ప్రభుత్వ ప్రతిష్టను పెంచుతుంది. తమ కింద ఉన్న మొత్తం దళం, చివరి కానిస్టేబుల్ వరకు అప్రమత్తత, సున్నితత్వం , నిజాయితీని ప్రదర్శించినప్పుడు మాత్రమే పోలీసులు గౌరవం ,నమ్మకాన్ని పొందుతారు. తమ కెరీర్ ప్రారంభం నుండి, ఐపిఎస్ ప్రొబేషనర్లు నాయకత్వ స్థానాల్లో ఉంటారని ఆమె చెప్పారు. వారి నాయకత్వ ప్రమాణాలు వారి నేతృత్వంలోని దళం సమర్థత ,మనోధైర్యాన్ని నిర్ణయిస్తుంది. సమగ్రత, నిష్పాక్షికత, ధైర్యం, సామర్థ్యం ,సున్నితత్వం అనే ఐదు ప్రాథమిక లక్షణాలను మనస్సులో ఉంచుకుని కార్యాచరణ ద్వారా ప్రదర్శించాలని ఆమె వారికి సలహా ఇచ్చారు.
దేశ పురోగతిలో, సమాజ పరివర్తనలో పోలీసు బలగాలు భాగస్వాములు కావాలని రాష్ట్రపతి అన్నారు. సుస్థిర అభివృద్ధిని, ముఖ్యంగా సమ్మిళితం నిర్ధారించడం ద్వారా దేశ సౌభాగ్యం దిశగా పోలీసు అధికారులు మార్పు సారథ్య పాత్రను పోషించబోతున్నారు. సమ్మిళితం అంటే - చివరి వ్యక్తిని, అత్యంత దారిద్ర్యరేఖకు దిగువన ఉన్న వ్యక్తిని, అత్యంత హాని కలిగించే వ్యక్తిని చేర్చడం. ఆ చివరి వ్యక్తి వారి ప్రత్యేకదృష్టికి కేంద్రంగా ఉండాలి. గొంతు వినిపించంచ లేని వారి దుస్థితి పట్ల సున్నితంగా ఉండాలని ఆమె వారికి సలహా ఇచ్చారు. దేశంలోని మారుమూల ప్రాంతాల్లో నివసిస్తున్న నిరక్షరాస్యుడైన పేదవాడికి స్థానిక పోలీసు స్టేషన్ లో సానుభూతి, మద్దతు లభించేలా పోలీసు అధికారులు చూసుకోవాలని ఆమె అన్నారు. పోలీసుల ఆలోచనకు నేరస్థులు భయంతో వణికిపోవాలి. కానీ, అదే సమయంలో సామాన్య పౌరుడు పోలీసులను స్నేహితుడిగా, రక్షకుడిగా చూడాలి.
మన ప్రకటిత జాతీయ ప్రాధాన్యాలకు అనుగుణంగా ' అమృత్ కాల్ ' సంద ర్భంగా మనం నిర్దేశించుకున్న లక్ష్యాలను సాధించడంలో నారీ శ క్తి ప్రధాన పాత్రను పోషించాలని రాష్ట్రపతి అన్నారు. 'ఆత్మనిర్భర్ భారత్' అంటే ఆత్మనిర్భర్ నారీ. మహిళల భాగస్వామ్యం మెరుగైన సమగ్ర అభివృద్ధికి దారితీస్తుందని ఆమె అన్నారు. మ హిళలకు సాధికారత
కల్పించే దశ నుంచి మహిళల నేతృత్వంలోని అభివృద్ధి స్థాయికి మనం వేగంగా ముందుకు సాగాలి. మహిళా పోలీసు అధికారులు ఎల్లప్పుడూ ఇతర మహిళలకు, ముఖ్యంగా నిస్సహాయులకు సహాయం చేయాలని ఆమె కోరారు. ప్రతి మహిళ తమలోని బలహీనుల పక్షాన నిలబడితే, సమాజం గొప్ప పరివర్తనను చవిచూస్తుందని ఆమె అన్నారు.
(Visitor Counter : 96
ప్రధాన మంత్రి కార్యాలయం
జాతీయ క్రీడల దినం సందర్భం లో క్రీడాకారిణుల కు, క్రీడాకారుల కుశుభాకాంక్షలు తెలిపిన ప్రధాన మంత్రి
మేజర్ ధ్యాన్ చంద్ గారి కి ఆయన జయంతి నాడు శ్రద్ధాంజలి ఘటించిన ప్రధాన మంత్రి
జాతీయ క్రీడల దినం సందర్భం లో క్రీడాకారిణుల కు, క్రీడాకారుల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు. ప్రసిద్ధ హాకీ క్రీడాకారుడు మేజర్ ధ్యాన్ చంద్ గారి కి ఆయన జయంతి నాడు ప్రధాన మంత్రి శ్రద్ధాంజలి ని కూడా సమర్పించారు.
ప్రధాన మంత్రి ఒక ట్వీట్ లో -
‘‘జాతీయ క్రీడల దినం సందర్భం లో ఇవే శుభాకాంక్ష లు; అలాగే మేజర్ ధ్యాన్ చంద్ జీ కి ఆయన జయంతి సందర్భం లో శ్రద్ధాంజలి కూడాను.
‘‘ఇటీవల కొన్ని సంవత్సరాలు క్రీడల రంగాని కి గొప్ప కాలం గా ఉంటూ వస్తున్నాయి. ఈ పరంపర కొనసాగాలని కోరుకొంటున్నాను. క్రీడ లు యావత్తు భారతదేశం లో లోకప్రియత్వాన్ని సంపాదించుకొంటూ ఉండు గాక.’’ అని పేర్కొన్నారు.
మహిళా, శిశు అభివృద్ధి మంత్రిత్వ శాఖ
జండర్ బడ్జెటింగ్ విధానం అమలు
రాష్ట్ర / కేంద్రపాలిత ప్రాంతాల స్థాయిలో జండర్ బడ్జెటింగ్  సంస్థాగతీకరణకు మద్దతు ఇవ్వడానికి మహిళా మరియు శిశు అభివృద్ధి మంత్రిత్వ శాఖ స్థిరమైన ప్రయత్నాలు చేసింది.
ఇప్పటివరకు 27 రాష్ట్రాలు / కేంద్రపాలిత ప్రాంతాలు జీబీని అవలంబించాయి మరియు లింగ వివక్ష పరిష్కరించడానికి మరియు లింగ సమానత్వాన్ని పెంచడానికి వివిధ చర్యలు చేపట్టాయి. జండర్ బడ్జెట్ కోసం నోడల్ విభాగాన్ని గుర్తించడం, జండర్ బడ్జెట్ సెల్ల ఏర్పాటు, రాష్ట్ర మహిళా/ బాలికల విధానాన్ని రూపొందించడం, జండర్ డేటా బ్యాంక్ ఏర్పాటు మరియు రాష్ట్ర బడ్జెట్లో జండర్ బడ్జెట్ ప్రకటనను చేర్చడం వంటి చర్యలు ఇందులో ఉన్నాయి. వివిధ
రంగాలలో మరియు అన్ని స్థాయిల పాలనలో లింగ యంత్రాంగాలను సంస్థాగతీకరించే విధానాన్ని మరింత బలోపేతం చేయడానికి గాను మంత్రిత్వ శాఖ జండర్ బడ్జెట్ గురించి ప్రత్యేకంగా ఒక హ్యాండ్బుక్ను అభివృద్ధి చేసింది. రాష్ట్ర/ యుటీ స్థాయిలో జండర్ బడ్జెట్ను పెంచడానికి ప్రభుత్వ అధికారుల సామర్థ్యాన్ని పెంపొందించడానికి.. మంత్రిత్వ శాఖ ప్రభుత్వ శిక్షణా సంస్థలకు ఆర్థిక సహాయం కూడా అందిస్తోంది. దీనికితో 21 రాష్ట్రాలు/ కేంద్రపాలిత ప్రాంతాలు జండర్ బడ్జెట్పై నిరంతర సామర్థ్యాన్ని పెంపొందించే ప్రయత్నాల కోసం నియమిత రాష్ట్ర సమన్వయ కేంద్రాలను కూడా ఏర్పాటు చేశాయి. ఈ సమాచారాన్ని కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
PIB Headquarters
పిల్లల ఆధార్ నమోదుకై జనన దృవీకరణ పత్రం తప్పనిసరి
ఆంధ్రప్రదేశ్ రాష్ట్ర ప్రజలందరికీ ఆధార్ నమోదు ప్రక్రియ పూర్తి చేసేందుకు హైదరాబాద్ ప్రాంతీయ యుఐడిఎఐ కార్యాలయం కృషి చేస్తున్నదని, యుఐడిఎఐ ప్రాంతీయ కార్యాలయం డిప్యూటీ డైరక్టర్ జనరల్ శ్రీ ఎం.వి.ఎస్. రామిరెడ్డి తెలిపారు. ముఖ్యంగా 5 సంవత్సరాల లోపు వయస్సు గల బాలబాలికల ఆధార్ నమోదును వారి జనన దృవీకరణ పత్రం సులభతరం చేస్తుందని శ్రీ రెడ్డి పేర్కొన్నారు. యుఐడిఎఐ ప్రాంతీయ కార్యాలయం చేపట్టిన పైలెట్ నమోదు కార్యక్రమంలో 5 సంవత్సరాల లోపు బాలబాలికల్లో చాలా మందికి జనన దృవీకరణ పత్రం లేదని శ్రీ రెడ్డి పేర్కొన్నారు. త్వరలోనే యుఐడిఎఐ ప్రాంతీయ కార్యాలయం ప్రత్యేక ఆధార్ నమోదు కార్యక్రమాన్ని పిల్లల కోసం అంగన్ వాడీ కేంద్రాల ద్వారా చేపట్టనుందని శ్రీ రామిరెడ్డి వివరించారు.
ఆర్థిక మంత్రిత్వ శాఖ
18 శాతం పెరిగిన ప్రత్యక్ష పన్ను వసూళ్ళు
ప్రభుత్వం గత నాలుగేళ్ళ లో నల్లధనం వెలికితీతకు తీసుకొన్న పెద్దనోట్ల రద్దు, నల్లధన నిర్మూలన చట్టం, వంటి చర్యల వల్ల దాదాపు రూ. 1,30,000 కోట్ల పై పన్ను విధించడం జరిగింది. ఈ చర్యల వల్ల దాదాపు రూ. 50,000 కోట్ల ఆస్తులను జప్తు చేయడం జరిగిందనీ, పన్ను ఎగవేతదారులు తమ వద్ద వున్న ధనం యొక్క వివరాలు తెలుపవలసి వచ్చిందని తాత్కాలిక బడ్జెట్ ప్రవేశపెడుతూ ఆర్థిక మంత్రి శ్రీ పీయూష్ గోయల్ అన్నారు.
ఇదే సమయంలో రూ. 1,900 కోట్ల విదేశీ ఆస్తులనూ, రూ. 6,900 కోట్ల బినామీ ఆస్తులనూ జప్తు చేశామని తెలిపారు. దాదాపు, 3,38,000 డొల్ల కంపెనీలను కనుగొని, వాటి డైరెక్టర్లను తొలగించడం జరిగిందని, ఆర్థిక మంత్రి తెలిపారు.
2017-18 లో ప్రత్యక్ష పన్ను వసూళ్ళు 18 శాతం మేర పెరిగాయనీ, మొదటిసారి 2017-18 లో 1.06 కోట్ల మది ఆదాయ పన్ను రిటర్న్ లు దాఖలు చేశారనీ తెలిపారు.
మంత్రిమండలి
మేఘాలయ లో నార్త్ ఈస్టర్న్ రీజియన్ కై మొబైల్ సర్వీసుల ఏర్పాటుకు ఉద్దేశించినటువంటి యుఎస్ఒఎఫ్ పథకానికి ఆమోదం తెలిపిన మంత్రివర్గం
మేఘాలయ లో నార్త్ ఇస్టర్న్ రీజియన్  కోసం కోంప్రిహెన్సివ్ టెలికమ్ డివెలప్మెంట్ ప్లాన్  ను అమలు చేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. దీనికి మొత్తం 3911 కోట్ల రూపాయల ప్రోజెక్టు వ్యయం అవుతుందని అంచనా. ఈ నిధులను యూనివర్సల్ సర్వీస్ ఓబ్లిగేశన్ ఫండ్  అందిస్తుంది. అలాగే, ఎన్ఇఆర్ కు ఉద్దేశించిన సిటిడిపి ప్రోజెక్టు కు 8120.81 కోట్ల రూపాయల అదనపు వ్యయానికి కూడా ఆమోదం లభించింది. .
ముఖ్యాంశాలు:
ఈ పథకం మేఘాలయ రాష్ట్రంలో గుర్తించినటువంటి అన్ కవర్డ్ ఏరియాలకు 2జి+4జి మొబైల్ సేవలను సమకూరుస్తుంది; అదే విధంగా మేఘాలయ లోని జాతీయ రహదారుల వెంబడి 2జి+4జి నిరంతరాయ కవరేజి ని సమకూరుస్తుంది.
ప్రయోజనాలు:
టెలికం నెట్వర్క్ ను బలోపేతం చేసినందువల్ల మేఘాలయ లో మొబైల్ సంధానం యొక్క వ్యాప్తి పెరుగుతుంది. తద్వారా ప్రజలకు కమ్యూనికేశన్, సమాచారం మరియు పాలన న్యాయబద్ధంగాను, ఇంకా తక్కువ ఖర్చులోను అందుబాటులోకి వస్తుంది.
మేఘాలయ లో ఇంతవరకు మొబైల్ నెట్వర్క్ సేవలకు నోచుకోని ప్రజలకు ఆ సౌకర్యాన్ని సమకూర్చడం వల్ల పౌరులకు ఐసిటిల తాలూకు ప్రయోజనాలను కల్పించి సామాజిక, ఆర్థిక వికాసాలను ఇనుమడింపజేసినట్లు అవుతుంది.
బ్రాడ్బాండ్ ఇంకా ఇంటర్ నెట్ లభ్యతల ద్వారా ఆయా ప్రాంతాలలో నవకల్పన తాలూకు నైపుణ్యం పెంపొందుతుంది.
(
ఆర్థిక మంత్రిత్వ శాఖ
జీఎస్టీ అమలు నుంచి వసూలు చేసిన జీఎస్టీ ఆదాయంలో అత్యధిక ఆదాయం డిసెంబర్ 2020లో నమోదు
డిసెంబర్ మాసంలో రూ. 1,15,174 కోట్ల స్థూల జీఎస్టీ ఆదాయం వసూలు
గత ఏడాది ఇదే నెల జీఎస్టీ ఆదాయాలతో పోలిస్తే డిసెంబర్ 2020లో వసూలు అయిన ఆదాయం 12% అధికం
డిసెంబర్ నెల 2020కు గాను వసూలు చేసిన స్థూల జీఎస్టీ రూ. 1,15,174 కోట్లు కాగా, ఇందులో రూ. 21,365 కోట్లు సిజీఎస్టీ, రూ. 27,804 కోట్లు ఎస్జీఎస్టీ, రూ. 57,426 కోట్లు ఐజీఎస్టీ . డిసెంబర్ 31, 2020 వరకు నవంబర్ మాసపు మొత్తం జిఎస్టీఆర్- 3బి రిటర్నులు 87 లక్షలుగా ఉన్నాయి.
ప్రభుత్వం ఐజీఎస్టీ నుంచి రూ. 23,276 కోట్లను సీజీఎస్టీగా, రూ. 17,681 కోట్లను ఎస్జీఎస్టీకి సాధారణ పరిష్కారంగా నిర్ధారించింది. సాధారణ పరిష్కారం అనంతరం డిసెంబర్ 2020లో కేంద్ర ప్రభుత్వం, రాష్ట్ర ప్రభుత్వాలు ఆర్జించిన మొత్తం ఆదాయం రూ. 44,641 కోట్లు సీజీఎస్టీ, రూ. 45, 485 కోట్లు ఎస్జీఎస్టీ.
ఇటీవలి కాలంలో జీఎస్టీ ఆదాయాలు కోలుకుంటున్న సరళి కనిపిస్తున్నందున, డిసెంబర్ 2020లో జీఎస్టీ ఆదాయం గత ఏడాది ఇదే కాలంతో పోలిస్తే 12% అధికంగా ఉంది. ఈ మాసంలో సరుకు ఎగుమతి, దిగుమతుల ఆదాయం గత ఏడాది ఇదే నెలలో వచ్చినదానికన్నా 27% అధికంగా ఉండగా, దేశీయ లావాదేవీల నుంచి వచ్చిన  పై వచ్చినది 8% అధికం.
జీఎస్టీని ప్రవేశపెట్టినప్పటి నుంచి వచ్చిన జీఎస్టీ ఆదాయాలలో డిసెంబర్ 2020లో తొలిసారి రూ. 1.15 లక్షల కోట్లను దాటి అత్యధిక జీఎస్టీ ఆదాయంగా నమోదు అయింది. ఇప్పటి వరకూ అత్యధికంగా వసూలు అయిన జీఎస్టీ వసూలు రూ. 1,13,866 కోట్లుగా ఉంది, ఇది 2019 ఏప్రిల్ నాఇ సంగతి. సాధారణంగా ఏప్రిల్లో ఆదాయాలు అధికంగా ఉంటాయి, ఎందుకంటే అది ఆర్థిక సంవత్సరపు ముగింపు వల్ల మార్చిలో దాఖలు చేసే రిటర్న్ల వల్ల జరుగుతుంది. డిసెంబర్ 2020 ఆదాయం గత నెల వసూలు అయిన రూ.1,04,963 కోట్లతో పోలిస్తే చెప్పుకోదగినంతగా ఎక్కువగా ఉంది. గత 21 నెలల నుంచి వస్తున్న నెలవారీ ఆదాయాలలో ఇది అత్యధిక వృద్ధి. ఇది, మహమ్మారి అనంతరం వేగవంతమైన ఆర్థిక పునరుద్ధరణ, జీఎస్టీ ఎగవేతదారులకు, నకిలీ బిల్లులు పెట్టే వారికి వ్యతిరేకంగా దేశవ్యాప్త చర్యలతో పాటుగా ఇటీవల ప్రవేశపెట్టిన అనేక వ్యవస్థాగతమైన మార్పుల కారణంగా జరిగింది. ఈ చర్యలన్నీ కూడా మెరుగైన నిబద్ధతకు దారి తీసాయి.
జీఎస్టీని ప్రవేశపెట్టిన తర్వాత నేటి వరకు, జీఎస్టీ ఆదాయాలు రూ. 1.1 లక్ష కోట్ల ఆదాయాన్ని అధిగమించింది మూడు సార్లు మాత్రమే. కోవిడ్ సంక్షోభానంతరం ఆర్థిక వ్యవస్థ కోలుకుంటున్న చిహ్నాలు చూపుతూ ప్రస్తుత ఆర్థిక సంవత్సరంలో వరుసగా మూడవ నెల జీఎస్టీ ఆదాయాలు రూ. 1 లక్ష కోట్లను దాటాయి. జీఎస్టీ ఆదాయాల సగటు వృద్ధి రెండవ త్రైమాసికంలో 8.2%, ఆర్థిక సంవత్సరపు తొలి త్రైమాసికంలో  41.0%తో పోలిస్తే గత త్రైమాసికంలో7.3%గా ఉంది.
దిగువన ఇచ్చిన చార్టులో ప్రస్తుత సంవత్సరపు నెలవారీ స్థూల జీఎస్టీ సరళులను సూచిస్తుంది. దిగువన ఇచ్చిన పట్టికలో 2019 డిసెంబర్తో పోలిస్తే డిసెంబర్ 2020లో ప్రతి రాష్ట్రం నుంచి వసూలు చేసిన రాష్ట్రాల వారీ జీఎస్టీ ఆదాయాలను చూపుతుంది.
సమాచార, ప్రసార మంత్రిత్వ శాఖ
మోదీ 2.0 తొలి ఏడాది పాలన-- స్వావలంబన దిశగా భారత్
శ్రీ నరేంద్రమోదీ 2.0 ప్రభుత్వం గత ఏడాది తీసుకున్న వివిధ నిర్ణయాలకు సంబంధించిన సవివర నివేదిక. ఇది భారతదేశ చరిత్రలో ఒక నిర్ణయాత్మక సమయం, నవభారత , ఉజ్వల భారతావనికి ఉషోదయం.
మోదీ 2.0 ఆంగ్ల బుక్లెట్కోసం ఇక్కడ క్లిక్చేయండి.
(